Source: https://www.riigiteataja.ee/akt/401022018012
Timestamp: 2019-10-20 16:58:13+00:00

Document:
Asendushooldusteenuse ning järelhooldusteenuse osutamise kord – Riigi Teataja
Asendushooldusteenuse ning järelhooldusteenuse osutamise kord
Asendushooldusteenuse ning järelhooldusteenuse osutamise kord - sisukord
§ 4 Teenuste osutaja
§ 7 Teenuse rahastamine ja hoolduspere vanemale tasu maksmine
RT IV, 01.02.2018, 12
Vastu võetud 25.01.2018 nr 10
Määrus kehtestatakse kohaliku omavalitsuse korralduse seaduse § 6 lõike 1 ja § 22 lõike 1 punkti 5 ning sotsiaalhoolekande seaduse § 14 ja § 455 ning § 4515alusel.
Käesolev määrus sätestab asendushooldusteenuse ning järelhooldusteenuse (edaspidi ühiselt nimetatud kui teenused) korraldamise ja rahastamise tingimused ja korra.
§ 4. Teenuste osutaja
Teenuste osutamist korraldab Viljandi Linnavalitsus (edaspidi linnavalitsus), kes kaasab vajadusel vahetud teenuseosutajad (hoolduspere, perekodu, asenduskodu jne.)
(1) Asendushooldusteenus tagatakse Eesti Rahvastikuregistri andmetel (edaspidi registrijärgselt) Viljandi linnas elavale sotsiaalhoolekande seaduses (edaspidi SHS) § 459 lg 1 ja 2 nimetatud lastele ja lapse heaolu tagamiseks SHS § 459 lõikes 3 nimetatud lastele.
(2) Järelhooldusteenus tagatakse registrijärgselt Viljandi linnas elavale SHS § 4516 lõikes 1 nimetatud täisealisele isikule ja isiku toimetuleku tagamiseks SHS § 4516 lõikes 2 nimetatud täisealisele isikule.
(1) Lastekaitsespetsialist hindab lapsele ja sotsiaalameti spetsialist hindab täisealisele isikule teenuse osutamise vajadust ning teeb otsuse teenusele suunamise kohta.
(2) Lastekaitsespetsialist ja sotsiaalameti spetsialist lähtuvad suunamisotsuse tegemisel vastavalt SHS-is § 459 ja § 4516 sätestatud tingimustest.
§ 7. Teenuse rahastamine ja hoolduspere vanemale tasu maksmine
(1) Teenuse eest tasumise ja hoolduspere vanemale tasu maksmise otsustab linnavalitsus.
(2) Asendushooldusteenust rahastatakse SHS § 459 lõigetes 1 ja 2 nimetatud lapsele linnaeelarvest ning asendushooldusel oleva lapse sissetulekutest.
(3) Asendushooldusteenust võib rahastada SHS § 459 lõikes 3 nimetatud lapsele linnaeelarvest ja lapse ülalpidamiskohustusliku isiku vahenditest.
(4) Järelhooldusteenust rahastatakse linnaeelarvest ning järelhooldusteenusel oleva täisealise isiku sissetulekutest.
(5) Lapse ülalpidamist ja erivajadusest tulenevaid lisavajadusi rahastatakse muu hulgas lapsele riigieelarvest igakuiseks ülalpidamiseks ja puudest tingitud lisakulude osaliseks hüvitamiseks ettenähtud sissetulekutest (elatis, elatisabi, toitjakaotuspension, puudega lapse toetus, lapse vara võõrandamisest saadud vahendid jms.) Eelpool nimetatud sissetulekute olemasolul võib linnavalitsus määrata lapsele teenuse eest tasumiseks omaosaluse.
(6) Teenuse saaja isiklike kulude katteks tuleb linnavalitsusel tagada vähemalt SHS § 4511 lõikes 3 sätestatud miinimum. Teenuse saaja isiklike kulutuste all peetakse silmas toidu, riiete, hügieenitarvete, hariduse, vabaaja, huvitegevuse, tervise ja raviga seonduvaid kulusid.
(7) Hoolduspere vanemale peab linnavalitsus maksma toetust või tasu SHS § 4511 lõikes 4sätestatud tingimustel ja vähemalt kehtestatud miinimumsummas.
(8) Teenuse eest tasumine toimub vastavalt teenuse osutamise lepingus (edaspidi leping) kokkulepitud tingimustele ja teenuse osutaja poolt esitatud arvete alusel (va asendushooldusteenuse osutamisel hooldusperes).
(9) Linnavalitsus võib hoolduspere vanemale maksta toetust või tasu suuremas ulatuses, kui SHS § 4511lõikes 4 sätestatud miinimumsumma.
(10) Asendushooldusteenuse osutaja muud kulutused ja nende hüvitamise kord lepitakse kokku lepingus. Asendushooldusteenuse osutaja muude kulude kokkuleppimisel arvestatakse teenuse saaja teenusel viibimise kestvust, õppimist väljaspool teenuse osutamise asukohta, teenuse saaja spetsiifilisi vajadusi ning ülalpidamist riigi või kohaliku omavalitsuse eelarvest.
(11) Käesoleva paragrahvi lõikes 6 nimetatud summa fikseeritakse lepingus ning kantakse lepingus kokkulepitud arvelduskontole. Järelhooldusteenusel viibiva täisealise isiku puhul võib erandina kokku leppida summa kandmise teenuse saaja arvelduskontole ja teha sellekohane märge teenusele suunamise otsuses.
(12) Järelhooldusteenuse osutamisel tuleb linnavalitsusel tagada täisealisele isikule eluruum tema vajadusi arvesse võttes (asendushooldusteenuse, eestkostepere, sotsiaaleluruumi, renditud eluaseme, ühiselamukoha või muu sobiliku majutuse kaudu) ning lähtuvalt täisealise isiku juhtumiplaanist katta tema isiklikud kulud ning vajaduspõhised tugiteenuste kulud.
(1) Toetuse taotlemise õigus on hoolduspere vanemal, kellega linnavalitsus on sõlminud lepingu, kuid kellele linnavalitsus ei maksa lapse hooldamise eest tasu.
(2) Käesoleva määruse § 7 lõikes 7 nimetatud toetuse saamiseks esitab hoolduspere vanem taotluse linnavalitsusele.
(1) Linnavalitsus sõlmib asendushooldusteenuse osutajaga lepingu enne teenuse saajale teenuse osutamise alustamist.
(4) Teenuse osutamiseks sõlmitava lepinguga sätestatakse vähemalt lapsele või täisealisele isikule osutatava teenuse sisu, maht, kestvus, rahastamise kord ning osapoolte õigused ja kohustused.
Ülemineku sätetena rakendatakse SHS-i § 160 lõigetes 11 ja 12 sätestatut.
(1) Tunnistada kehtetuks Viljandi Linnavolikogu 24.11.2016 määrus nr 99 „Pädevuse delegeerimine“ § 1 lõike 2 punktid nr 3 ja nr 4.
(2) Määrus jõustub tagasiulatuvalt alates 1. jaanuarist 2018.

References: § 4

§ 7
 § 6
 § 22
 § 14
 § 455
 § 4515

§ 4
 § 459
 § 459
 § 4516
 § 4516
 § 459
 § 4516

§ 7
 § 459
 § 459
 § 4511
 § 4511
 § 4511
 § 7
 § 160
 § 1